# Ansøgningsskema til ansøgningspuljen til demensvenlige tiltag, herunder boformer

Ansøgningsskemaet udfyldes i henhold til vejledning til ansøgning om støtte fra ansøgningspuljen til demensvenlige tiltag, herunder boformer. Det er kun muligt at indtaste oplysninger i de grå felter.

Når ansøgningsskemaet er udfyldt, skal det indsendes i PDF-format. Budgettet indtastes i budgetskemaet til ansøgningspuljen og indsendes i excel-format. Ansøgningen kan indsendes via ansøgningspuljens side på Socialstyrelsens hjemmeside, hvor der findes et link til indsendelse af ansøgning.

**Bilag til ansøgningen**

Der foretages en vurdering af projektet ud fra oplysningerne i ansøgningen og budgettet, herunder eventuelle budgetnoter. Bilag til ansøgningen indgår alene i vurderingen, såfremt det fremgår af ansøgningsvejledningen, at et bestemt bilag skal eller kan vedlægges ansøgningen. Øvrige bilag, som fremsendes, vil ikke indgå i sagsbehandlingen.

**Afvisning af ansøgning ved manglende opfyldelse af formalia**

Socialstyrelsen har ret til at afvise ansøgninger, som ikke opfylder formalia. Det vil f.eks. være tilfældet, hvis ansøgningspuljens ansøgningsskema og budgetskema ikke er udfyldt, samt hvis alle obligatoriske bilag ikke er vedlagt ansøgningen.

**Anslagsbegrænsning**

Bemærk, at der er anslagsbegrænsning i tekstfelterne. Socialstyrelsen har ret til at afvise ansøgninger, som ikke overholder kravene til anslagsbegrænsning.

## Generelle oplysninger

### Projektets titel

*Her anføres projektets titel.*

### Projektets geografiske placering

*Hvor etableres projektet? Er projektet landsdækkende eller geografisk afgrænset? Hvis projektet er geografisk afgrænset angives, hvilke(n) kommune(r) eller region(r) projektet etableres i.*

### Ansøgertype

*Vælg en fra listen.*

### Organisationens navn

*Her anføres den ansøgende organisations navn.*

### Organisationens adresse

*Her anføres den ansøgende organisations adresse. Den angivne adresse skal stemme overens med den adresse, som p-nummeret er tilknyttet i CVR-registret.*

### Organisationens e-mail

*Her anføres den ansøgende organisations hovedmailadresse.*

### Organisationens CVR-nummer

*Her anføres den ansøgende organisations CVR-nummer (Findes evt. på* [*www.cvr.dk*](http://www.cvr.dk)*).*

### Organisationens p-nummer

*Her anføres den ansøgende organisations p-nummer (Findes evt. på* [*www.cvr.dk*](http://www.cvr.dk)*).*

### Kontaktpersons navn

*Her anføres navnet på en kontaktperson i den ansøgende organisation.*

### Kontaktpersons e-mail

*Her anføres kontaktpersonens e-mail.*

### Kontaktpersons telefonnummer

*Her anføres kontaktpersonens telefonnummer.*

### Øvrige aktuelle tilskud til projektet

*Hvis der er søgt tilskud fra andre puljer eller tilskudsgivere til projektet, angives år, ansøgt og evt.*

*opnået beløb samt tilskudsgiver her.*

## Beskrivelse af projektet

### Ansøger

*Beskriv kort ansøgende aktør, virksomhed eller organisation herunder organisationens overordnede formål og arbejde. Læs om ansøgerkredsen i ansøgningsvejledningens afsnit 3 (max 1000 anslag).*

### Projektets formål

*Beskriv kort projektets formål. Læs om ansøgningspuljens formål i ansøgningsvejledningens afsnit 2 samt afsnit 8, pkt. 1. (maksimalt 1200 anslag).*

### Projektets målgruppe

*Beskriv kort og præcist den målgruppe, der er omfattet af projektet, herunder hvad der kendetegner målgruppen. Læs om ansøgningspuljens målgruppe i ansøgningsvejledningens afsnit 4 samt afsnit 8, pkt. 1. (maksimalt 2000 anslag)*

### Kendskab til målgruppen

*Beskriv ansøgers forudgående kendskab til målgruppen, herunder hvordan ansøger har et forudgående kendskab til målgruppen, om ansøger tidligere har gennemført projekter og aktiviteter for målgruppen, samt hvordan kendskabet forventes anvendt i projektet. Se ansøgningsvejledningens afsnit 8, pkt. 1 for yderligere information. (maksimalt 2400 anslag)*

### Antal forskellige borgere i projektet

*Angiv hvor mange forskellige borgere med demens og deres pårørende, som forventes at deltage i og/eller have gavn og glæde af projektet og dets aktiviteter. Hvis projektet løber over flere år, skal antallet af borgere i hvert projektår så vidt muligt angives. (maksimalt 1200 anslag)*

### Projektets lokale, regionale eller landsdækkende aktiviteter

*Beskriv projektets lokale eller landsdækkende aktiviteter, samt hvordan aktiviteterne bidrager til udvikling af demensvenlige tiltag herunder boformer. Se ansøgningsvejledningens afsnit 8, pkt. 2 for yderligere information. (maksimalt 7200 anslag)*

### Organisering

*Beskriv kort projektets organisering, herunder projektets organisationsstruktur og organisatoriske placering af indsatsen, og hvordan den har sammenhæng med projektets formål og aktiviteter. Det skal beskrives, hvilke kompetencer og erfaringer projektmedarbejderne har med målgruppen, samt antallet af medarbejdere, deres faglige baggrund og opgavefordelingen. Eventuelle samarbejder og partnerskaber og deres bidrag til projektet samt rollefordeling mellem ansøger og partner skal beskrives. Se ansøgningsvejledningens afsnit 8, pkt. 3 for yderligere information. (maksimalt 3000 anslag)*